Eesti doktorikool

Avatud teaduse sari: Avatud teaduse põhimõtted ja olulisus
2025-09-24 10:00 - 11:30 (Europe/Tallinn) | Online
Veebis (Teams)

Koolitus toimub inglise keeles.

Veebikoolitus annab baasteadmised avatud teaduse põhimõtetest, ajaloost ning arengutest Euroopas ning Eestis. Täpsemalt keskendutakse avatud teaduse sammastele, osapooltele ning olulisusele.

Koolituse käigus antakse ülevaade, millised on avatud teaduse poliitilised, ühiskondlikud ja teaduslikud mõjud. Lisaks tutvustatakse avatud teaduse tegevusi ja võimalusi Eesti ülikoolides. Koolitus keskendub ka spetsiaalsetele lisavõimalustele, mis on suunatud just doktorantidele.

Koolitaja: Liisi Lembinen. Liisi Lembinen on Tartu Ülikooli raamatukogu arendusdirektor, kelle üheks valdkonnaks on avatud teaduse koordineerimine Tartu Ülikoolis ja Eestis üldisemalt. Ta on seotud erinevate Avatud teaduse projektide ja tegevustega nii Eestis kui rahvusvaheliselt (nt. Skills4EOSC, OpenAIRE, ENLIGHT ja Guild Avatud teaduse töörühmad), samuti koordineerib ta DataCite Eesti tegevusi.

Registreeri SIIN. Registreerimise tähtaeg on 22. september 2025.

Kontakt: Kati Laidus, kati.laidus@ut.ee

Eesti doktorikooli ühisüritus. Koolitus on suunatud kõikide valdkondade doktorantidele.

Vaata Avatud teaduse sarja järgmist koolitust siit.

Tasane teooria ja vernakulaarne väljendusjõud
2025-09-25 00:00 - 2025-09-26 23:59 | Tartu, Estonia
@ Tartu Ülikooli raamatukogu (W. Struve 1, Tartu)

Eesti doktorikooli humanitaarteaduste ja kunstide haru kutsub doktorante ja magistrante osalema kuulaja, kaasamõtleja ning arutlejana noorte folkloristide rahvusvahelisele konverentsile, mis toimub Tartu ülikooli raamatukogus (W. Struve 1, Tartu). See on pühendatud folkloristika ja etnoloogia uutele suundadele, kus on kasvanud rahvapäraste teooriate osakaal. Tasase teooria põhimõtted sõnastas Dorothy Noyes oma mõjukas monograafias Humble Theory: Folklore’s Grasp on Social Life (2016), tõstes uurimises esile argielu ja vernakulaarse väljendusrikkuse, eelistades seda teoreetilistele konstruktsioonidele, mis jätavad tähelepanuta folkloori nüansid, esitussituatsioonide ainukordsuse, loomingu individuaalse isikupära ja ühiskondliku tähenduse.

Konverentsil peetakse üle 50 ettekande; peaesinejad on TÜ audoktor Prof Dorothy Noyes (Ohio State University) ja Prof Mariya Lesiv (Memorial University of Newfoundland).

Osalejate arv on piiratud. Registreerimisvormis palume lühidalt kirjutada, miks soovid osaleda. Palume märkida sedagi, kas vajad Tartus majutust. Konverents toimub inglise keeles.

Registreeru SIIN. Registreerumise tähtaeg on 14. september 2025.

Küsimuste korral pöörduda Lii Langi poole, lii.lang@ut.ee.

Eesti doktorikooli humanitaarteaduste ja kunstide haru.

20. sajandi kunst enne ja pärast ajalugu
2025-09-29 00:00 - 2025-10-03 23:59 | Tallinn
@ Eesti kunstiakadeemia, Põhja pst 7, Tallinn (A501, A301, A302)

„20. sajandi kunst enne ja pärast ajalugu“ on seminaride tsükkel, mis käsitleb viise, kuidas 20. sajandi kunstnikud kohandasid neile teadaolevat longue durée ajakäsitlust. Kõige huvitavamad näited nendest ei tegele mitte pelgalt algupära või päritolu küsimustega, vaid uurivad eelajaloo seotust kriitilise olevikuga. Selline pikendatud mineviku tunnetus muutis ajaloolist teadvust vastuolulisel viisil: see tõi esile „lõpu teadvustamise”, ajaloo vältimatu „loomulikkuse”, ent rõhutas selle kõrval samas ka akumulatsiooni, muuseumistumist ja ammendumist. Seminaride keskmes ongi see vastuoluline impulss.

Läbiviijaks on Maria Stavrinaki Lausanne’i Ülikoolist.

Ajakava
29.09, 17.00-18.30 Avatud loeng „Art after History. The „Museum without walls“ as Model, 50s-70s“ (A501)

30.09, 10.45-12.15 / 14.15-15.45 (A301)

01.10, 11.30-13.00 / 14.15-15.45 (A302)

02.10, 10.45-12.15 / 14.15-15.45 (A302)

03.10, 10.45-12.15 (A301) / 14.15-15.45 (A302)

Registreeri ennast SIIN. Registreerumise tähtaeg on 22. september 2025.

Osalejate piirarv on 15.

Küsimuste korral pöörduda Irene Hütsi poole, irene.hutsi@artun.ee.

Eesti doktorikooli humanitaarteaduste ja kunstide haru.

Arstiteaduskonna aastapäev 2025
2025-10-02 00:00 - 2025-10-03 23:59
Teaduskonverentsi doktorantide sessioon

Tartu Ülikooli Biomeedikumis (Ravila 19, Tartu)

2.–3. oktoobril 2025 peetakse Tartu Ülikooli 393. arstiteaduskonna aastapäeva. Kahepäevane konverents on traditsiooniline kohtumispaik valdkonnaga seotud inimestele – üliõpilastele, õppejõududele, teadlastele, vilistlastele ja valdkonna partneritele.

Neljapäeval toimub Biomeedikumis teaduskonverents, kus valdkonna teadurid, õppejõud, doktorandid ja üliõpilased tutvustavad viimase aasta teadusuuringute tulemusi. Teese esitletakse kolmes formaadis – suulised ettekanded, välkkõned ja postri tutvustus postersessioonis.

Reedel peetakse traditsioonilist teemakonverentsi, mille fookuses on sel korral vaimne tervis. Teemakonverentsil astuvad üles teadlased valdkonnast ja mujalt. Lisateavet sündmuste kohta leiab meditsiiniteaduste valdkonna kodulehelt.

Kutsume kõiki huvilisi esitama teese arstiteaduskonna aastapäeva teaduskonverentsile hiljemalt 2. juuniks kell 23.59.

Teaduskonverentsile ootame viimase aasta jooksul meditsiini- ja sporditeaduste alal tehtud teadusuuringute tulemusi tutvustavaid teese üliõpilastelt, arst-residentidelt, teaduritelt, õppejõududelt, arstidelt ning teistelt. Teese saab esitada siin.

Info teaduskonverentsil esinejatele
1. Suuliste ettekannnete pidajatel tuleb:Esitada enda tulemusi 15 minutilise ettekande jooksul. Selle aja sisse peavad mahtuma ka küsimused. Hinnatakse ettekande sisu, esitluste selgust, aga ka ajaraamis püsimist.Palun saatke enda ettekannete slaidid aadressil margit.kooser@ut.ee hiljemalt 29. septembril kell 14.00.

2. Postersessiooniks tuleb:

Trükkida eestikeelne poster (va võõrkeele rääkijad), mis mahub alusele kõrgusega 120 cm ja laiusega 100 cm ning tuua see Biomeedikumi (Ravila 19) hiljemalt 29. septembril kell 14.00. Autor peab ise postri trüki korraldama ja selle ka ise postersesiooniks üles seadma (stendid on nummerdatud teesi numbritega). Palun selleks ajaks saata ka postri digifail (PDF) margit.kooser@ut.ee. Postri puhul hinnatakse selle sisu, selgust ja välimust.

Tutvustada 2. oktoobri teaduskonverentsil enda postrit ajavahemikus 13.15–14.45. Autorid peavad selle aja jooksul olema postrite juures ning vastama huviliste küsimustele.

3. Välkkõne pidajatel tuleb:Tutvustada enda teesi maksimaalselt 3-minutilise välkkõnega, mida toetab 1-3 slaidi. Kohal tuleb olla enda välkkõne sessiooni alguseks.Palun saatke välkkõne slaidid .pptx formaadis aadressile margit.kooser@ut.ee hiljemalt 29. septembril kell 14.00.

Teaduskonverentsil jagatavad preemiad
Žürii annab välja kaheksa preemiat:

„parim arst-residentide, arstide ja teadurite suuline ettekanne“ (700 €)

„parim üliõpilaste suuline ettekanne“ (700 €)

„parim doktorantide suuline ettekanne“ (700 €)

„parim doktorantide välkkõne” (500 €)

„parim üliõpilaste välkkõne“ (500 €)

„parim arst-residentide, arstide ja teadurite poster“ (300 €)

„parim üliõpilaste poster“ (300 €)

„parim doktorantide poster“ (300 €)

*Parimad tööd kuulutatakse välja 3. oktoobril dekaani vastuvõtul.

Eesti doktorikooli arsti- ja terviseteaduste, veterinaaria haru.

Teaduskommunikatsiooni sügiskool
2025-10-02 12:00 - 2025-10-03 15:00 | Pärnu
Wasa Resort, Pärnu

Sügiskool toimub inglise keeles. Igale osalejale on tagatud majutus eraldi toas.

Maht: 0.5 EAP

Sügiskooli eesmärk on toetada doktorante praktiliste harjutuste kaudu oma teadustöö tulemuste selge ja mõjusa tutvustamise oskuste arendamisel. Koolituse käigus õpitakse, kuidas leida oma teadustöö jaoks sobiv sihtrühm, valida õige formaat ja sõnastada eesmärk, et teadussõnum jõuaks soovitud kuulajateni – olgu selleks meedia, laiema avalikkuse esindajad või akadeemilised kolleegid. Fookuses on oskus suhelda teadlikult ja sihipäraselt nii akadeemilises kui ka avalikus ruumis.

Ajakava
02.10.2025Esimene päev11.30Saabumine ja tervitussuupisted12.00 – 13.30Sissejuhatus teaduse populariseerimisse, teaduskommunikatsiooni vormid13.30 – 14.30Lõuna14.30 – 16.00Kuidas muuta oma uurimistöö oluliseks ja kõnekaks16.00 – 16.15Kohvipaus16.15 – 17.45Meedia ja intervjuud19.00Õhtusöök

03.10.2025Teine päev9.30–11.00Teaduse populariseerimise kirjutamise põhimõtted11.00–11.30Kohvipaus11.30–13.00Kirjutamisharjutus13.00–14.00Lõuna14.00–15.30Kokkuvõte ja lõpetamine

Lisainfo

Igale osalejale on tagatud majutus eraldi hotellitoas.

Osalejatele on kaetud rikkalik lõunasöök, õhtusöök, hommikusöök ning kohvipausid koos suupistetega.

Transpordi koolituskohta korraldab iga osaleja ise. Transpordikulusid ei kompenseerita.

Koolitaja: Arko Olesk, Tallinna Ülikooli teaduskommunikatsiooni vanemteadur.

Registreerumine: SIIN! Registreerumine on lõppenud. Valiku tegemisel arvestati ülikoolide võrdset esindatust ning registreerumise aega.

Kontakt: Kati Laidus, kati.laidus@ut.ee

Eesti doktorikooli ühisüritus. Sügiskool on suunatud kõikide valdkondade doktorantidele.

Teeme ära: Igakuine refleksioonigrupp doktorantuuri eesmärkide toetamiseks
2025-10-06 12:00 - 13:00, 2025-11-03 12:00 - 13:00 | Online
Refleksioonigrupp koguneb iga kuu esimesel esmaspäeval kell 12.00–13.00, alates 3. märtsist kuni detsembrini, kokku 10 kohtumist.

Kohtumised toimuvad virtuaalselt Zoomi vahendusel. Osalejad võivad liituda regulaarselt või vastavalt vajadusele. Kohtumised on inglise keeles.

Miks igakuine refleksioonigrupp doktorantidele?

Doktorantuuri elu võib olla isoleeriv ja intensiivne. On lihtne takerduda igapäevasesse teadustöösse, kirjutamisse ja tähtaegadesse, kaotades sageli silmist laiemad akadeemilised ja isiklikud eesmärgid. Vahel võivad tudengid tunda end ummikus või seista silmitsi muude raskustega ning õigele rajale naasmine võib osutuda keeruliseks. Tänapäeva akadeemilises keskkonnas ei pruugi juhendajatel olla piisavalt aega ega ressursse, et pakkuda doktorantidele vajalikku regulaarset ja suunatud tuge. Sageli on vaja just stabiilset, toetavat ja juhendatud keskkonda – sellist, kus doktorandid saavad tuge, leiavad vastutuse jagamise partnerid ning taastavad oma energia ja motivatsiooni.

Igakuine refleksioonigrupp aitab seda lünka täita, pakkudes usaldusväärset, toetavat ja järjepidevat programmi doktorantidele, et:

mõtiskleda oma edusammude üle,

arutada väljakutseid ja leida motivatsiooni,

tähistada saavutusi,

korrigeerida oma fookust,

astuda järgmised sammud oma akadeemilisel teekonnal.

Lisaks aitab grupp luua kogukonnatunnet, ühendades doktorante erinevatest ülikoolidest nii oma kodumaal kui ka rahvusvaheliselt.

Protsessi juhivad sertifitseeritud coach’id:

Dr. Manuela Tischler, Certified Solution Focused Organisational Coach, EMCC Senior Practitioner Accreditation. Coach for PhD candidates, Postdocs and Professors at the University of Applied Sciences, Munich.

Mariann Nagatsu, MSc in Psychology, Certified Solution Focused Coach, EMCC Senior Practitioner Accreditation. Coach for leaders and teams, PhD candidates and solopreneurs. https://www.coachingforscientists.com

Registreerimine toimub SIIN.Grupiga saab liituda ka jooksvalt e-maili teel: mariann@coachingforscientists.com.

Kontakt, kellega ühendust võtta, kui on küsimusi.

Sisulised küsimused: Mariann Nagatsu, mariann@coachingforscientists.comTehnilised küsimused: Tiina Hagen, tiina.hagen@taltech.ee

Eesti doktorikooli Sotsiaalteaduste haru, TalTech Majandusteaduskond

Pitchimise kunst ja teadus [interaktiivne töötuba]
2025-10-07 10:00 - 2025-10-08 14:30 | Tallinn
@ Tallinn, Logi 4/2

Töötuba on suunatud kõikide Eesti doktorikooli harude doktorantidele.

Kuidas edastada keerulist sõnumit 3 minutiga? Kuidas mõõta ja näidata väärtust, mida sa lood? Gleb Maltsev on viimase kümnendi jooksul juhendanud tuhandeid inimesi just sellel teemal. Seminar on otsekohene, teaduspõhine ja praktiline. Doktorandid õpivad, kuidas kirjutada, esitada ja visualiseerida kõrge panusega pitch’i või ettekannet. Kõigil osalejatel on võimalus esineda elava publiku ees.

Teemad: kirjutamine, esitamine, slaidide kujundus ja Q&A

Eesmärgid: luua alus keerulistes valdkondades pitch’imiseks. Seada publiku ootused ning tuua näiteid ja anda tagasisidet pitch’i nelja põhikomponendi kohta. Pakkuda osalejatele piisavalt harjutamisaega ja sihitud tagasisidet.

Kirjutamine / suuline mustand

Esitamine / hääle ja kehakeele elemendid

Visuaalid / slaidide struktuur ja kujundus

Vestlused / Q&A analüüs ja harjutamine

Üritus toimub inglise keeles.

Registreeri ennast SIIN. Registreerimise tähtaeg on 29. septembril 2025.Osalejate piirarv on 50.

Küsimuste korral pöörduda Tiina Hageni poole, tiina.hagen@taltech.ee.

Eesti doktorikooli tehnika ja tehnoloogia haru.

Vaimse tervise üritustesari: Perfektsionismiga toimetulek doktorantidele
2025-10-07 10:15 - 12:30
Microsoft Teams’i vahendusel

Koolitus toimub inglise keeles.

Kõrged standardid on doktoritöös olulised. Kui aga terve püüdlus muutub liiga jäigaks, võib see muutuda perfektsionismiks, mis suurendab enesekriitikat, kahandab motivatsiooni ja pidurdab edasiminekut.

Eelseisvas töötoas käsitleme:

adaptiivse ja ebatervisliku perfektsionismi erinevust;

KKT (kognitiiv-käitumisteraapia) tehnikaid perfektsionismi, liigse nõudlikkuse ja edasilükkamise vähendamiseks;

kuidas arendada endaga lahkemat ja toetavamat suhet.

Koolitaja: Pärtel Poopuu on kliiniline psühholoog, kes lisaks kliinilisele tööle on viimase viie aasta jooksul läbi viinud mitmesuguseid vaimse tervise teemalisi koolitusi. Tema lemmikteemad on emotsioonide regulatsioon, psühholoogiline vastupidavus ja positiivne psühholoogia.

Registreerimine toimub SIIN. Registreerimise tähtaeg on 6.oktoober 2025.

Kontakt: Hele-Riin Urmet, hele-riin.urmet@ut.ee

Eesti doktorikooli ühisüritus. Koolitus on suunatud kõikide valdkondade doktorantidele.

Sügissümpoosion: Kestlikkuse minevik, olevik ja tulevik(ud)
2025-10-09 00:00 - 2025-10-10 23:59 | Tartu, Estonia
Tartu Ülikooli Haridusteaduste instituudis, Jakobi 5, Tartu

Üritus toimub inglise keeles.

Kestlikkuse küsimused on ühendavad oma olemuselt nii erinevaid distsipliine kui ajastuid. Sügissümpoosionil tegelemegi kestlikkuse mõtestamisega nii psühholoogilisest, kultuurilisest kui loodusteaduslikust vaatest. Uurime, kuidas on kestlikkuse ümber käivad diskussioonid ajalooliselt kujunenud, kuidas seostuvad teemaga emotsioonid ja kuidas ning milliseid alternatiivseid tulevikuväljavaateid saab pakkuda tulevikku-vaatav teadusharidus.

Ürituse esimene päev kutsub kuulama juhtivate teadlaste ettekandeid, kaasa mõtlema ning arutlema. Teisel päeval jätkame arutelusid ühisjalutuskäigul, mis pakub võimalust osaleda temaatilises töötoas ning ka aruteludes aktiivselt kaasa lüüa.

Esinejad
Dr. Anastasiya Astapova, Tartu Ülikool

Dr. Astapova on folkloristika kaasprofessor Tartu Ülikoolis Eesti ja võrdleva rahvaluule osakonnas. Tema uurimistöö keskendub sellele, kuidas levivad ja erinevad vandenõuteooriad eesti ja venekeelsetes kogukondades. Lisaks käsitleb tema uurimistöö huumorit ja selle võimet ennetada valeinfo levikut.

Dr. Aet Annist, Tartu Ülikool

Dr. Annist on Tartu Ülikooli etnoloogia kaasprofessor UNESCO õppetoolis, kus tegeleb pärandkultuuri institutsionaalsete aspektidega. Tema uurimisteemad hõlmavad keskkonnaalaseid sotsiaalsusi, kliimaliikumisi ja ühiskondlikke muutusi kliimamuutuste kontekstis.

Dr. Antti Laherto, Helsingi Ülikool

Dr. Laherto on Helsingi Ülikooli haridusteaduskonna dotsent. Tema uurimistöö keskendub tulevikkuvaatavale teadusharidusele. Ta huvitub vastutustundliku teaduse ja innovatsiooni lõimimisest haridusse.

Ajakava Laadi alla

Registreeruda saab siin.

Registreerimise lõppeb kohtade täitumisel või 18. september 2025.

Oodatud on doktori- ja magistriõppe üliõpilased ning nende juhendajad, kes huvituvad teemast. Sündmus on interdistsiplinaarne ning sobib kõigi valdkondade osalejatele. Eelistatud on doktorandid, kelle uurimisteemad käsitlevad kestlikkuse ühiskondlikku mõõdet, seejärel magistrandid, kes huvituvad teemast.

Küsimuste korral pöörduda:

Marie Johanna Univer, Ökoloogia ja maateaduste Instituut, Tartu Ülikool, marie.johanna.univer@ut.ee

Liisi Pajula, Haridusteaduste instituut, Tartu Ülikool, liisipajula@ut.ee

Eesti doktorikooli sotsiaalteaduste haru.

I Grupitreening doktorantidele teadustöös soorituse ja heaolu arendamiseks
2025-10-09 09:30 - 12:00 | Online
Treeningsessioonid toimuvad veebis Zoomi kaudu ingliskeelsena.

Eesti doktorikooli Sotsiaalteaduste haru korraldab doktorantidele grupitreeningud soorituse ja heaolu arendamiseks teadustööd.

Protsess sisaldab 3 live grupitreeningut, 1-2 rühmatreeningut ja lühikesi isiklikke katseid sessioonide vahel. Kõigis 3 sessioonis osalemine on kohustuslik!

Live grupitreeningud (veebis, esialgsed kuupäevad):

9. oktoober, 9:30 – 12:00

23. oktoober, 9:30 – 12:00

13. november, 9:30 – 12:00

Osalejate maksimaalne arv: 12Osalejate minimaalne arv: 6

Grupitreeningu protsess keskendub teie sooritusele ja heaolule doktorantidena ning tugevdab teie vastupidavust teadustöös. See aitab välja töötada tõhusaid toimetulekustrateegiaid intensiivsete töökoormuste, ebakindluse, võimusuhete ja isoleerituse tunnetega toimetulekuks. Parandate oma võimet tulla toime tagasilöökidega ja suurendada oma taastumisvõimet raskustest. Grupitreeningu tulemusena olete paremini ette valmistatud oma töö keerukate perioodide käsitlemiseks.

Mis on grupitreening?

Grupitreening on koostööpõhine protsess, kus coach töötab väikese doktorantide rühmaga, et aidata neil seada ja saavutada eesmärke, uurida nende väljakutseid ja arendada uusi oskusi. Sessioonide vahel rakendavad osalejad õpikogemusi, kohtuvad oma rühmaga ja peegeldavad oma edusamme.

Rohkem informatsiooni link: https://mariannnagatsu1.wixsite.com/phds

Registreeri siin, registreerimise tähtaeg on 2. oktoober.

Kontakt küsimuste korral: Mariann Nagatsu, mariann.nagatsu@gmail.com

Coaches (treenerid):

Mariann Nagatsu, psühholoogia magistrikraad, sertifitseeritud lahenduspõhise coaching’u treener, EMCC Senior Practitioner akrediteering. Treener juhtidele, meeskondadele, doktorantidele ja eraettevõtjatele.

Dr. Manuela Tischler, sertifitseeritud lahenduspõhise organisatsioonilise coaching’u treener, EMCC Senior Practitioner akrediteering. Treener doktorantidele, postdoktorantidele ja professoritele Müncheni Rakendusteaduste Ülikoolis.

Administratiivküsimuste korral pöörduge: Tiina Hagen, tiina.hagen@taltech.ee

Eesti doktorikooli sotsiaalteaduste haru.

Doktorandi juhendamine: meetodid ja töövahendid
2025-10-10 09:00 - 15:00 | Online
Veebis (Zoom)

Töötuba toimub inglise keeles.

Töötuba loodus- ja täppisteaduste ning meditsiiniteaduste doktorantide juhendajatele.

Oled oma töödega hõivatud ja otsid võimalusi, kuidas muuta doktoritöö juhendamine veelgi tulemuslikumaks ja meeldivamaks? Mõnda doktoranti on lihtsam juhendada kui teisi? Tahaksid teada, kuidas Sinu kolleegid oma doktorante juhendavad?

Siis on see töötuba Sinu jaoks väga asjakohane. Saad praktilisi töövahendeid kõrgetasemelise ja professionaalse juhendamise läbiviimiseks ning võimaluse vahetada süstemaatiliselt kogemusi teiste Eesti ülikoolide juhendajatega. Töötuba sobib nii alustavatele kui ka kogenud juhendajale.

Töötoa raames käsitleme muuhulgas seda, kuidas ootustes tulemuslikult kokku leppida, anda sellist tagasisidet, mis toetab kirjutamisprotsessi ja tagab kvaliteetse lõpptulemuse, kuidas toetada doktoranti kui vastutustundlikku, aktiivset ja iseseisvat oma projekti elluviijat ning kuidas hoida teda õigel rajal ja ennetada viivitusi.

Õppevorm on interaktiivne, sisaldades rühmatöid, harjutusi, ühisarutelusid ning lühikesi teaduspõhiseid loenguid.

Koolitust viib läbi Gitte Wichmann-Hansen. Dr. Gitte Wichmann-Hansen on Agderi Ülikooli professor ja Aarhusi Ülikooli vanemteadur. Talle kuulub ka konsultatsioonifirma Academic Supervision, mis pakub teadustööde juhendajatele kvaliteetset professionaalset koolitust. Tema uurimisteema on doktorantide juhendamine ning tal on selles vallas ilmunud üle saja publikatsiooni. Gitte on viinud Euroopa ülikoolides eri karjäärietappides juhendajatele mõeldud töötube läbi üle 15 aasta.

Lisainfo ja registreerumine: https://www.is.ut.ee/pls/ois/tere.tulemast?viit=5418073. Zoomi link saadetakse registreerunutele.Registreerumise tähtaeg: 12. september 2025.

Küsimuste korral pöörduda Johanna Poll, johanna.poll@ut.ee, poole.

Eesti doktorikooli ühisüritus.

Külalisseminar „Uued meetodid väikeste funktsioneerivate hüpofüüsikasvajate kuvamiseks“
2025-10-13 13:00 - 14:00
@ Biomeedikum-0093, Ravila 19 Tartu

Sebastian Neggersi avalik seminar. Tema ettekanne käsitleb väikeste hormoone sekreteerivate hüpofüüsi adenoomide diagnoosimise keerukust. Ta tutvustab uusimaid funktsionaalse kuvamise meetodeid, mis parandavad adenoomide lokaliseerimist, toetavad kirurgilist planeerimist ja võivad vähendada invasiivsete diagnostiliste protseduuride vajadust. Need uuendused annavad lootust täpsemale diagnoosile ja parematele ravitulemustele keerukate hüpofüüsihaigustega patsientidel.

Sebastian Neggers
Sebastian Neggers on endokrinoloogia professor ja konsultant Rotterdami Erasmuse Ülikooli Meditsiinikeskuses (Holland). Tema teadustöö keskendub hüpofüüsihaiguste (nt akromegaalia) medikamentoossele ravile, pärilikele hüpofüüsihaigustele ning lapsepõlves vähiravi saanud patsientide pikaajalistele endokriinsetele ja metaboolsetele mõjudele. Ta on avaldanud üle 200 eelretsenseeritud teadusartikli ning on tegev mitmete teadusajakirjade ja erialaseltside (nt JCEM, European Society of Endocrinology) juht- ja toimetuskolleegiumides.

Küsimuste korral palume pöörduda professor Vallo Volke poole, vallo.volke@ut.ee.

Eesti doktorikooli arsti- ja terviseteaduste, veterinaaria haru.

Kuidas mõjutab tehisintellekt akadeemilisi töötajaid?
2025-10-14 10:30 - 12:00
@ Veebis (Zoom)

Koolitus toimub inglise keeles.

Generatiivsete tehisintellekti tööriistade kasutuselevõtt on revolutsiooniliselt muutnud akadeemilist tööd – alates kirjutuslauast kuni laboripingini. Muutused puudutavad tööharjumusi, hindamisprotseduure ja õpetamismeetodeid. Kuid kuidas mõjutavad need uued tehisintellekti tööriistad ja võimalused juba varem eksisteerinud probleeme, mis on seotud akadeemiliste töötajate vaimse tervise ja heaoluga? Mida teeb tehisintellekt meie perfektsionismi ja petise sündroomiga? Kuidas see mõjutab stressitaset ja motivatsiooni? Kas on viise, kuidas kasutada seda tehnoloogiat päriselt oma heaolu parandamiseks? Selles veebiseminaris otsime kindlat tugipunkti, mille abil seda tehnoloogilise arengu lainet turvaliselt ja teadlikult seilata.

Töötuba viib läbi Vicent Botella-Soler. Vicentil on doktorikraad füüsikas ning ta on läbinud järeldoktorantuuri neuroteaduste alal; lisaks on ta töötanud masinõppe konsultandina idufirmades ning teadus- ja arendustegevuse juhina tehnoloogiaettevõtetes. Tal on ulatuslik rahvusvaheline kogemus nii akadeemias kui ka erasektoris. Praegu tegutseb ta konsultandi ja autorina, aidates teadlastel ja erasektori spetsialistidel vabaneda mõttemustritest, mis takistavad nende arengut. Ta on spetsialiseerunud kriitilisele mõtlemisele ja teadlike otsuste tegemisele nii üksikisikute kui ka meeskondade tasandil.

Registreeri ennast SIIN. Registreerumise tähtaeg on 12. oktoober 2025.

Kontakt: Hele-Riin Urmet, hele-riin.urmet@ut.ee

Eesti doktorikooli ühisüritus. Koolitus on suunatud kõikide valdkondade doktorantidele.

Kirjutamislaager
2025-10-20 00:00 - 2025-10-24 23:59
@ Asukoht täpsustamisel

Maht: 3 EAP

Kutsume teid osalema kirjutamislaagrisse, kus saate olla nädal aega tööst, kodust ja muudest segavatest faktoritest eemal ja kasutada 5 päeva artikli või doktoritöö kirjutamiseks.

Kirjutamislaager toimub Tartust väljas, kus osalejatele on tagatud eraldi toad (söök kaasaarvatud) Tartust väljas. Laagrijuhendajaks on abivalmis professor David Arney, kes on kogenud teadlane ning kelle emakeeleks on inglise keel.

Kui oled kindel, et saad osaleda pakutud kuupäevadel, siis kirjuta registreerumiseks julia.jeremejeva@emu.ee.

Kasutage võimalust kirjutada oma artikkel või doktoritöö rahulikus keskkonnas. Osalejate arv on piiratud! Ootame teie aktiivset osalemist!

Küsimuste korral palume pöörduda Julia Jeremejeva poole, julia.jeremejeva@emu.ee

Eesti doktorikooli arsti- ja terviseteaduste, veterinaaria haru.

Kirjutamislaager
2025-10-21 00:00 - 2025-10-24 23:59
@ Villa Theresa, Rakvere

Kutsume doktorante ja nende juhendajaid osalema kirjutamislaagris, on võimalus paari päeva jooksul keskenduda oma doktoritöö või teadusartikli kirjutamisele, saada ja jagada tagasisidet ning juhendamist.

Kirjutamislaagrit veab prof. Merike Sisask Tallinna Ülikooli ühiskonnateaduste instituudist.

Osalejatele on doktorikooli poolt majutus ühekohalistes tubades ja toitlustus. Transpordi kirjutamislaagrisse ja tagasi peab osaleja ise tagama.

NB! Registreerumine on lõppenud!

Osalejate valikul on eelistatud doktorandid, kes pole veel 2025 aasta jooksul Eesti doktorikooli kirjutamislaagrites osalenud.

Küsimuste korral palume pöörduda Eva Valdna poole, eva.valdna@tlu.ee.

Kirjutamislaagrit korraldab Eesti doktorikooli sotsiaalteaduste haru partner Tallinna Ülikool.

Avatud teaduse sari: Kuidas publitseerida avatud juurdepääsuga? Praktiline juhend doktorandile
2025-10-21 10:00 - 11:30 | Online
Veebis (Teams)

Veebiseminar toimub inglise keeles.

Veebiseminari eesmärk on anda doktorantidele terviklik arusaam avatud juurdepääsuga (Open Access) publitseerimisest – sealhulgas selle põhikontseptsioonidest, eelistest ja levinud väärarusaamadest.

Osalejad õpivad avatud juurdepääsu ja tellimuspõhiste publitseerimismudelite erinevusi, tutvuvad avatud litsentside põhimõtetega ning saavad praktilisi juhiseid ja soovitusi avatud juurdepääsuga artiklite avaldamiseks. Seminari lõpuks on doktorantidel olemas vajalikud teadmised ja tööriistad, et valida sobivad publitseerimisstrateegiad ning vastata rahastajate nõuetele.

Koolitaja: TÜ raamatukogu projektijuht Elena Sipria-Mironov. Elenal on 15- aastane kogemus ja pädevus avatud teaduse valdkonnas. Tartu Ülikooli raamatukogus on ta koordineerinud erinevaid EL-i rahastatud projekte, viinud läbi koolitusi ning toetanud rahvusvahelist koostööd. Oma igapäevatöös nõustab Elena TÜ teadlasi avatud juurdepääsu, litsentside ning Euroopa Horisondi nõuete osas

Registreeri SIIN. Registreerimise tähtaeg on 20. oktoober 2025.

Kontakt: Hele-Riin Urmet, hele-riin.urmet@ut.ee

Eesti doktorikooli ühisüritus. Koolitus on suunatud kõikide valdkondade doktorantidele.

Konverents „Kunstilised avastused: uurimissuunad etenduskunstides”
2025-10-23 10:00 - 18:00
@ Eesti Muusika- ja Teatriakadeemia, Tallinn, Tatari 13, ruum A207

Maht: 1 EAP kuulajale, 2 EAP ettekande tegijale

Konventsile on oodatud humanitaarteaduste ja kunstide ning sotsiaalteaduste haru doktorandid, magistrandid ja doktorijuhendajad. Konverents toimub inglise keeles.

Konverents toob Eestis esmakordselt kokku doktorandid-loovuurijad laiast etenduskunstide valdkonnast. Mida uurivad teised alustavad loovuurijad? Miliste oluliste teemadega valdkonnas tegeletakse? Millised on peamised väljakutsed? Konverentsipäev on etenduskunstnikest loovuurijate kokkusaamine, kus vahetada vastastikku kogemusi. Mida uurivad doktorandid naaberriikides? Külalisesinejad tulevad Leedust ja Soomest.

Peakõneleja, Uniarts Helsinki loovuurimuse doktor Joa Hug’i abiga esitame mitu keerulist küsimust: kuidas saab kunstilist praktikat muuta loovuurimuseks? Kuidas arendada kirjutamisviisi, mis säilitab praktika performatiivse jõu ja füüsilise mõju?

Konverentsil osalenud doktorant omab sissevaadet etenduskunstide doktorantide uurimisteemadesse, saab ülevaate loovuurimuse metodoloogilisest mitmekesisusest ning kogeb praktiliselt, kuidas esitada oma loovuurimust teadustööna.

Vaata detailset ajakava siit.

Registreeru SIIN. Registreerumise tähtaeg on 19. oktoober, 2025.Osalejate piirarv 30.

Küsimuste korral pöörduda Madli Pesti, madli.pesti@eamt.ee või Kristel Karu-Kletter, kristel.karu-kletter@eamt.ee poole.

Eesti doktorikooli humanitaarteaduste ja kunstide haru.

Akadeemilise kirjutamise sari: Miks ja kuidas koos kirjutada
2025-10-27 11:00 - 12:30 | Online
Veebis (Teams)

Koolitus toimub inglise keeles.

Liitu kaheosalise veebipõhise töötoasarjaga, mis põhineb Rowena Murray poolt välja töötatud raamistikul kogumikus: Writing in Social Spaces. Töötuba on suunatud kõikide erialade Eesti doktorantidele ja nende juhendajatele. Kohtumiste eesmärk on toetada kestlike kirjutamisharjumuste kujunemist ning püsivate kirjutamiskogukondade loomist.

Töötuba 1 (27. oktoober): Miks ja kuidas koos kirjutada Avasta, millised on koos kirjutamise eelised, ning õpi, kuidas enda kirjutamisrühma üles ehitada.

Töötuba 2 (31. oktoober): Kirjutamisvõrgustiku loomine Loo kirjutamispartnerlusi, harjuta tagasisidestamise ja grupi juhtimise oskusi ning koosta konkreetne tegevusplaan.

Kutsume sind oma kirjutamisprotsessi ümber mõtestama – ühiselt.

Töötubade lõpuks on osalejatel:

Sügavam arusaam akadeemilise kirjutamise sotsiaalsest mõõtmest

Konkreetsed plaanid soovitud kirjutamiskogukonnaga liitumiseks või selle loomiseks

Oskused leida kirjutamispartnereid, juhtida kirjutamisgruppe ja kujundada kestlikke kirjutamispraktikaid

Juhendajad:

Roger Yallop on akadeemilise kirjutamise teadur Tartu Ülikoolis. Ta lõpetas oma järeldoktorantuuri Ohio Riiklikus Ülikoolis ning tal on doktorikraad üldkeeleteaduses. Roger osaleb mitmetes uurimisprojektides ning keskendub akadeemilisele kirjutamisele ja teaduskommunikatsioonile, toetades üliõpilasi nende kirjutamisoskuste arendamisel.

Katarina Damčević on teadlane ja akadeemiline koordinaator Leibnizi Ida- ja Kagu-Euroopa Uuringute Instituudis (IOS) Regensburgis, Saksamaal. Tema uurimistöö keskendub vihakõne ja vastuoluliste sümbolite semiootikale (järg)konfliktsetes ühiskondades, eriti Kagu-Euroopas. Koostöös Tartu Ülikooli akadeemilise kirjutamise ja teaduskommunikatsiooni keskusega on ta toetanud üliõpilasi kirjutamislaagrite, töötubade, kursuste ja ühisprojektide kaudu.

Registreerimine toimub SIIN. Registreerimise tähtaeg on 24. oktoober 2025.

Küsimuste korral palume pöörduda Hele-Riin Urmeti poole, hele-riin.urmet@ut.ee.

Eesti doktorikooli ühisüritus. Koolitus on suunatud kõikide valdkondade doktorantidele.

Näita oma teadust! – Ideed protsesside visualiseerimiseks
2025-10-29 10:00 - 12:00 | Online
Veebis (Teams)

Koolitus toimub inglise keeles.

Kursus tutvustab põhimõtteid, kuidas luua selgeid ja kaasahaaravaid andmevisualiseeringuid ning muuta keerulised töövood arusaadavateks ja haaravateks visuaalideks. Sel korral uurime erinevaid esitlusvorme – ajatelgi, vooskeeme, tsükleid ja teisi struktuure – ning arutleme, millal ja millisel eesmärgil neid kasutada. Näiteid saab vaadata veebilehel Canva.com, ilma kasutajakontot loomata. Liitu ja avasta, kuidas visuaalid aitavad muuta protsessid selgemaks ja mõistetavamaks.

➤ Koolitust viib läbi Maarja Pajusalu. Maarja on IT magistrikraadiga digikonsultant ja koolitaja. Ta on töötanud analüütiku ja projektijuhina tarkvaraarendusega tegelevates ettevõtetes ning lektorina Tartu Ülikooli Pärnu kolledžis, kus tunnustati ka tudengite poolt tiitliga 2021. aasta külalisõppejõud. Lisaks on Maarja tegelenud maalimise ja disainiga üle 20 aasta. Alates 2020 on Maarja terviseinformaatika doktorant ja nooremteadur TÜ Arvutiteaduse instituudis ning õppejõud aines “Andmete visualiseerimine ja esitlus”.

Registreeri SIIN. Registreerimise tähtaeg on 27. oktoober 2025.

Kontakt: Hele-Riin Urmet, hele-riin.urmet@ut.ee.

Eesti doktorikooli ühisüritus. Koolitus on suunatud kõikide valdkondade doktorantidele.

Kogukonnapõhiste ennetusprogrammide hindamine: protsess, mõju ja väljakutsed rakendusuuringutes
2025-10-29 10:00 - 2025-10-31 15:00
@ Radisson Blu Hotel Olümpia, Tallinn

Kursus toimub inglise keeles.

Intensiivkursus tutvustab rakendusteadust (implementation science) erilise rõhuasetusega kogukonnapõhistele ennetusprogrammidele. Kursusel uuritakse, kuidas tõenduspõhiseid praktikaid saab rakendada reaalses elus kestlikul viisil ning kuidas selliseid sekkumisi hinnata protsessi, mõju ja kontekstuaalsete väljakutsete vaatenurgast.

Loengute, juhtumiuuringute ja rühmaarutelude kaudu saavad osalejad suhelda rahvusvaheliselt tunnustatud ekspertide ja kolleegidega, et tugevdada oma uurimistööd rakendusteaduse valdkonnas.

Oodatud on kõigi erialade doktorandid, keda huvitab kogukonnapõhise sekkumise ja hindamise uurimine, samuti juhendajad, kes on rakendusteaduse valdkonnas uued.

Kursuse lõpuks osalejad:

Mõistavad rakendusteaduse aluseid ja selle rakendamist ennetusprogrammides.

Omandavad oskusi kavandada ja hinnata kompleksseid sekkumisi, arvestades kestlikkust ja kontekstuaalseid tegureid.

Õpivad rakendama teooriaid, raamistikke ja muutuste teooria (Theory of Change) lähenemist oma doktoritöös.

Saavad kasu kolleegide kogemuste vahetusest ning tagasisidest oma uurimislahenduste kohta.

Koolitaja

Prof. Chantal Van Audenhove, KU Leuven, arstiteaduskond (Belgia)

Ajakava

29. oktoober, 10:00–15:00 – General introduction on implementation science & Implementation and evaluation of complex interventions

30. oktoober, 10:00–15:00 – Design of a study to obtain the best impact & Evaluation and assessment

31. oktoober, 10:00–15:00 – Taking into account the context balancing between fidelity and adaptation & Theoretical basis in Implementation Science by developing a theory of change

Täpsema õppekava leiate siit.

Tallinnast väljaspoolt tulijatele on soovi korral võimalik majutust pakkuda.

Palun täitke registreerimisvorm hiljemalt 20. oktoobriks SIIN.

Küsimuste korral palume pöörduda Eva Valdna poole, eva.valdna@tlu.ee.

Kursust korraldab Eesti doktorikooli sotsiaalteaduste haru partner Tallinna Ülikool.

Külalisseminar "Masinõpe personaalmeditsiinis"
2025-10-31 09:30 - 10:30
@ Ruum 1006, Biomeedikum, Ravila 19, Tartuvõi Zoomis

Loeng toimub inglise keeles.

See külalisloeng uurib masinõppe muutvat rolli personaalmeditsiinis, keskendudes tehisintellektil põhinevatele lähenemisviisidele meditsiinilise ravi kohandamiseks individuaalsetele patsientidele. Reaalsete juhtumianalüüside kaudu uurime, kuidas need tehnoloogiad parandavad diagnostikat, raviplaane ja patsientide tulemusi.

Sessioon koosneb esitlusest, mis tutvustab peamisi tehisintellekti metoodikaid ja nende rakendusi tervishoius, millele järgneb interaktiivne küsimuste ja vastuste voor publiku küsimustele vastamiseks. Osalejad saavad ülevaate masinõppe praktilistest mõjudest meditsiinis ja selle potentsiaalist muuta tervishoiuteenuste osutamist revolutsiooniliselt.

Prof. Anagha Joshi (PhD)
Prof. Anagha Joshi (PhD), kliinilise teaduse osakond, arvutusbioloogia üksus, Bergeni Ülikool, Bergen, Norway.

Ta juhib Joshi gruppi arvutusbioloogia üksuses kliinilise teaduse osakonnas (https://cbu.w.uib.no/joshi-group/). Tema uurimiskava keskendub arvutusmeetodite (eriti multioomika, masinõppe ja suurandmete lähenemisviiside) arendamisele ja rakendamisele täppismeditsiinis, pöörates erilist tähelepanu naiste tervisele, soolistele ja soolistele erinevustele aju bioloogias, transkriptsioonilisele regulatsioonile ja epigeneetikale.

Zoomi detailid
Topic: Guest Lecture Prof. Anagha Joshi

Join Zoom Meeting

https://ut-ee.zoom.us/j/92402419326?pwd=[REDACTED]

Meeting ID: 924 0241 9326Passcode: [REDACTED]

Küsimuste korral palume pöörduda Vijayachitra Modhukur (PhD) poole, vijayachitra.modhukur@ut.ee

Eesti doktorikooli arsti- ja terviseteaduste, veterinaaria haru.

Akadeemilise kirjutamise sari: Kirjutamisvõrgustiku loomine
2025-10-31 11:00 - 12:30 | Online
Veebis (Teams)

Koolitus toimub inglise keeles.

Loo kirjutamispartnerlusi, harjuta tagasisidestamise ja grupi juhtimise oskusi ning koosta konkreetne tegevusplaan.

Kutsume sind oma kirjutamisprotsessi ümber mõtestama – ühiselt.

Töötubade lõpuks on osalejatel:

Sügavam arusaam akadeemilise kirjutamise sotsiaalsest mõõtmest

Konkreetsed plaanid soovitud kirjutamiskogukonnaga liitumiseks või selle loomiseks

Oskused leida kirjutamispartnereid, juhtida kirjutamisgruppe ja kujundada kestlikke kirjutamispraktikaid

Juhendajad:

Roger Yallop on akadeemilise kirjutamise teadur Tartu Ülikoolis. Ta lõpetas oma järeldoktorantuuri Ohio Riiklikus Ülikoolis ning tal on doktorikraad üldkeeleteaduses. Roger osaleb mitmetes uurimisprojektides ning keskendub akadeemilisele kirjutamisele ja teaduskommunikatsioonile, toetades üliõpilasi nende kirjutamisoskuste arendamisel.

Katarina Damčević on teadlane ja akadeemiline koordinaator Leibnizi Ida- ja Kagu-Euroopa Uuringute Instituudis (IOS) Regensburgis, Saksamaal. Tema uurimistöö keskendub vihakõne ja vastuoluliste sümbolite semiootikale (järg)konfliktsetes ühiskondades, eriti Kagu-Euroopas. Koostöös Tartu Ülikooli akadeemilise kirjutamise ja teaduskommunikatsiooni keskusega on ta toetanud üliõpilasi kirjutamislaagrite, töötubade, kursuste ja ühisprojektide kaudu.

Registreerimine toimub SIIN. Registreerimise tähtajaks on 29. oktoober 2025.

Kontakt: Hele-Riin Urmet, hele-riin.urmet@ut.ee

Eesti doktorikooli ühisüritus. Koolitus on suunatud kõikide valdkondade doktorantidele.

Külalisloeng "Varajased ohumärgid südamele: kuidas geenid ja biomarkerid elusid päästavad!"
2025-11-03 12:00 - 13:00
@ Linkbergi Auditoorium, Tartu Ülikooli Kliinikum, Puusepa 8, Tartu

Loeng toimub inglise keeles.

Tegemist on Lübecki Ülikooli Genoomika ja Süsteemibioloogia professori Tanja Zelleri’ga (https://dzhk.de/en/research/scientific-groups/dzhk-professorships/tanja-zeller), kes esineb oma lemmikteemal.

Loeng kestab 45 minutit ja sellel järgneb 15 minutit diskussiooni.

Küsimuste korral palume pöörduda Arno Ruusalepa poole, arno.ruusalepp@kliinikum.ee.

Eesti doktorikooli arsti- ja terviseteaduste, veterinaaria haru.

Kirjutamislaager
2025-11-05 00:00 - 2025-11-07 23:59
📍Pärnus (Hestia Hotel Strand)

Kirjutamislaagris on võimalus paari päeva jooksul keskenduda oma doktoritöö või teadusartikli kirjutamisele, saada ja jagada tagasisidet. Osalemiseks palun täitke registreerimisvorm, kus on vajalik esitada ka lühike motivatsioonikiri koos kirjutamislaagri jaoks püstitatud eesmärkide ja tööplaaniga, hiljemalt 24. oktoobril.

Kirjutamislaagris osalemiseks täida registreerimisvorm SIIN. Tähtaeg 24. oktoober 2025.

Osalejate valikul on eelistatud doktorandid, kes:

kuuluvad loodusteaduste ja põllumajandusteaduste harusse;

pole 2025 aasta jooksul veel kirjutamislaagris osalenud;

kes saavad osaleda kirjutamislaagris terve selle toimumise vältel.

Laagrisse oodatakse osalema kuni 15 doktoranti ja juhendajat. Osalejatele on Doktorikooli poolt majutus kaheks ööks ühekohalistes tubades ja toitlustus.

NB! Transpordi kirjutamislaagrisse ja tagasi peab osaleja ise tagama.

Ürituse kohta leiab rohkem infot SIIT.

Küsimuste korral palume pöörduda Greete Horni poole, greete.horn@tlu.ee

Kirjutamislaagrit korraldab Eesti doktorikooli loodusteaduste ja põllumajandusteaduste haru partner Tallinna Ülikool, Loodus- ja terviseteaduste instituut.

Rämps- ehk prügiajakirjad ja röövellik kirjastamine – kuidas neid vältida
2025-11-05 11:00 - 12:00 | Online
Veebis (Teams)

Koolitus toimub inglise keeles.

Akadeemilise publitseerimise kiiresti muutuval ajastul kujutavad prügiajakirjad ja röövellik kirjastamine endast tõsist ohtu teadustöö usaldusväärsusele ja teadlase mainele. Seminaris antakse osalejatele praktilised tööriistad, et selliseid ajakirju ja kirjastusi ära tunda, vältida ning vajadusel neile reageerida.

Osalejad saavad ülevaate:

Mis määratleb prügiajakirja või röövelliku kirjastamise

Prügiajakirja ajalooline kujunemine ja areng

Tunnusmärgid ja tööriistad ajakirjade usaldusväärsuse kontrollimiseks

Mida teha, kui oled tahtmatult avaldanud rämpsajakirjas

Tegemist on sisuka ja praktilise koolitusega, mis tugineb päriselulistele näidetele, asjatundlikule analüüsile ja usaldusväärsetele allikatele – see on vajalik igale teadlasele, kes soovib orienteeruda keerukas teaduspublitseerimise maailmas.

Õpiväljundid:

Mõista röövellikku kirjastamist ja sellega seotud riske

Arendada kriitilise hindamise oskusi teadusajakirjade ja kirjastajate puhul

Teada, kuidas toimida, kui oled sattunud seotuks röövellikku kirjastajaga.

Koolitust viib läbi Kalmer Lauk, Tartu Ülikooli grandikeskuse teadus- ja arendustegevuse analüütik. Ta tegeleb teadus- ja arendustegevuse statistika kogumise, analüüsi ja esitlemisega ning haldab teadusrahastuse andmebaasi Pivot-RP. Kalmer on avaldanud mitmeid artikleid Tartu Ülikooli teadlaste publitseerimisest maailma juhtivates teadusajakirjades ning nende edukusest rahvusvahelise teadusrahastuse taotlemisel.

Registreerimine toimub SIIN. Registreerimise tähtaeg on 3. november 2025.

Kontakt: Hele-Riin Urmet, hele-riin.urmet@ut.ee

Eesti doktorikooli ühisüritus. Koolitus on suunatud kõikide valdkondade doktorantidele.

Keemia doktorantide konverents
2025-11-06 09:00 - 2025-11-07 17:00
@ TalTech Loodusteaduste maja, Akadeemia tee 15, SCI-109

Konverents on mõeldud keemia doktorantidele ning juhendajatele suunatud konverents.

Keemia doktorandid teevad 20-25 min ettekandeid „kaitsmise“ formaadis nende uurimistööst. Pärast iga ettekannet tulevad küsimused (10-15 min). Doktorandid harjutavad ettekannete tegemist ning seeläbi valmistuvad kaitsmiseks. Plaanitud on kutsuda üks külalisesineja (nt. noor rühmajuht) välismaalt. Üritus on inglise keeles.

Konverentsi viib läbi nooremprofessor Maksim Ošeka, TalTech Keemia ja biotehnoloogia doktoriõppe erialajuht.

Registreeri ennast SIIN. Osalejate piirarv on 62.

Küsimuste korral pöörduda Maksim Ošeka (maksim.oseka@taltech.ee) või Cecilia Sarmiento (cecilia.sarmiento@taltech.ee) poole.

Eesti doktorikooli loodusteaduste ja põllumajandusteaduste haru.

Juhendajate kohvihommik
2025-11-07 10:30 - 12:00 | Online
Meeskonna juhtimine

Veebis (Zoom)

Üritus toimub inglise keeles.

Juhendajaks saamine on suur väljakutse – see tähendab liikumist teadustööle keskendunud igapäevasest töökorraldusest rolli, mis seab keskmesse inimeste juhtimise. Sa oled nüüd juht. Ja sinu uurimisrühma edu sõltub osaliselt sellest, kuidas sa otsustad juhtida – milliseks kujuneb sinu hoiak, kuidas sa näitad eeskuju koostöö ja kollegiaalsuse osas, kuidas räägid ebaõnnestumisest ja toetad teisi, kui nad komistavad, ning kuidas tuled toime konfliktidega ja püüad mõista nende inimeste vaatenurki ja teekonda, kellega koos töötad.

➤ Kohvihommikut viib läbi Desiree Dickerson, PhD. Desiree on endine neuroteaduste järeldoktorant ja kliiniline psühholoog, kellel on kogemus kogu teadustöö spektris – alates laboripingist kuni patsiendi voodi kõrvalt tehtud uurimistööni. Ta on teinud teadustööd Uus-Meremaal, Austraalias ja Austrias. Desiree nõustab akadeemilisi institutsioone üle maailma ning toetab teadlasi tervislikuma ja jätkusuutlikuma lähenemise kujundamisel teadustööle.

Registreeri SIIN. Registreerimise tähtaeg on 05. november 2025.

Kontakt: Hele-Riin Urmet, hele-riin.urmet@ut.ee.

Eesti doktorikooli ühisüritus.

Sissejuhatus ökoloogilisse modelleerimisse
2025-11-10 00:00 - 2025-11-14 23:59
@ Eesti Maaülikool, Kreutzwaldi 5, (klassiruum 0A5)

Maht: 2 EAP

Loengud ja praktiline töö kogu grupiga – 16 tundi

Iseseisev töö – 36 tundi

Intensiivkursusele on oodatud kuni 20 loodusteaduste ja põllumajandusteaduste haru doktoranti.

Kursus sisaldab:

Sissejuhatus dünaamilistesse süsteemidesse ja ökoloogilisse dünaamilisse modelleerimisse

Ökoloogiliste mudelite koostamine

Ökoloogiliste mudelite täiendamine

Juhtumiuuringud, edasijõudnud mudelid ja spetsiifilised modelleerimislähenemised

Eeldused:

Põhilised statistikaalased teadmised (nt keskmine, dispersioon, normaaljaotus).

Põhilised R-i oskused on vajalikud, kuid R-i kasutamist õpitakse ka kursuse käigus.

Õpieesmärgid

Omandada süsteemidünaamika ja matemaatiliste mudelite põhimõisted.

Oskus mõtestada ökoloogilisi protsesse ja sõnastada need matemaatiliselt.

Teha matemaatiliste mudelite kvalitatiivset ja kvantitatiivset analüüsi.

Oskus koostada mudel ja teha simulatsioone numbrilise integreerimise abil.

Arendada kriitilist vaadet dünaamilise modelleerimise kasutamisele ökoloogia ja keskkonnateaduste valdkonnas.

Töö toimub ülikooli arvutiklassis meie arvutitega, seega ei ole oma sülearvuti vajalik.

Läbiviijad
Dr. Rafael Marcé – Teadlane Blanes Centre for Advanced Studies, Spanish National Research Council, Hispaanias.Tema uurimisfookus on mõista, kuidas veepuudus mõjutab mandrilisi veeökosüsteeme ja nende pakutavaid teenuseid ühiskonnale, et kohaneda kuivema kliimaga.

Dr. Biel Obrador – Professor, University of Barcelona, Hispaanias. Tema uurimisfookus on mõista, kuidas veeökosüsteemid toimivad ja kuidas need reageerivad kohalikele ja globaalsetele teguritele, kasutades süsiniku biogeokeemiat ökosüsteemi toimimise näitajana.

Registreeri ennast SIIN. Registreerimine on avatud kuni 05. november 2025 või kuni kohti jätkub.

Course flyer_2025Laadi alla

Küsimuste korral palume pöörduda Alo Laasi, alo.Laas@emu.ee, poole.

Eesti doktorikooli loodusteadused ja põllumajandusteadused haru.

Külalisloeng "Kriitilise taristu tõrked hädaolukordades ja ühiskonna reageerimine"
2025-11-10 16:15 - 17:45
📍Lossi 36-205, Tartu või Zoomis (link)

Äärmuslikud ilmaolud, pandeemiad, küberrünnakud ja muud häired paljastavad üha selgemalt, kui sügavalt on meie ühiskonnad omavahel seotud. Kui üks süsteem, olgu see energia-, vee-, toidu- või kommunikatsioonivõrk, tõrgub, kanduvad selle mõjud edasi teistesse süsteemidesse, võimendades riske ootamatutel viisidel. Need mõjude ahelad toovad nähtavale nii meie kriitilise taristu kui ka inimeste haavatavuse ja kerksuse.

See avalik loeng käsitleb, kuidas ahelmõjud kujunevad, miks süsteemsed riskid ja “mitmikkriisid” seavad traditsioonilise kriisiohje proovile ning mida on vaja, et tugevdada koostööd eri sektorite ja valdkondade vahel. Tuginedes uusimale teadustööle ja praktilistele näidetele, osutab loeng, kuidas keeruliste süsteemide mõistmine, ja nende “tõlkimine” otsustajatele, teadlastele ja kodanikele, aitab paremini valmistuda ebakindla tuleviku väljakutseteks.

Õppejõud – Alexander Fekete on riski- ja kriisiohje professor Kölni Rakenduskõrgkoolis. Tema uurimistöö kuulub julgeolekuvaldkonda ning keskendub loodusõnnetustele, nagu üleujutused, maavärinad ja maalihked. Eelkõige uurib ta nende mõjusid kannatanud inimestele, aga ka elektrivarustuse ja tarneahelate tõrkeid. Ta on töötanud ülikoolides, ÜRO Organisatsioonis ning Saksamaa Föderaalses Elanikkonnakaitse ja Katastroofiabi Ametis.

Küsimuste korral palume pöörduda Darja Maskini poole, darja.maskin@ut.ee.

Eesti doktorikooli sotsiaalteaduste haru.
